《次韵陈叔易远别离三首》
宋代·苏籀

昼短宵未明，何朝妾觌君。
泪滴九霄雨，愁凝千古云。
凤藏丹霄晚，鸿遵沙碛远。
楼迥眼波穷，轴折离魂断。
安得葛陂龙，肉骨丹九转。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。